**Vallensbæk Stationstorv**

**Vallensbæk Senior Park**

Nyhedsbrev nr. 3 15-04-2021

Kære beboere

I hovedpunkterne for yderligere genåbning den 21. april fremgår det, at indendørs forsamlingsforbud hæves til 10 personer og fra den 6. maj til 25 personer.

**Det betyder, at vi desværre må aflyse fødselsdagsfesten, som var planlagt til den 14. maj.**

Udendørs forsamlingsforbud hæves den 21. april til 50 personer og fra den 6. maj til 75 personer.

I næste nyhedsbrev, som kommer den 28. april, vil vi redegøre for de nye muligheder for brug af fælleslokalet og udearealet.

Hovedpunkterne for yderligere genåbning d. 21. april

* Udendørs forsamlingsforbud hæves til 50 personer
* Indendørs forsamlingsforbud hæves til 10 personer
* Restauranter og cafeer mv. kan have åbent til kl. 23. Sidste udskænkning er kl. 22.
* Indendørsservering - med coronapas og forudgående bordbestilling
* Udendørsservering på restauranter og cafeer mv. - uden coronapas
* Fodboldkampe i 3F Superligaen og en række andre ligaer med adskilte sektioner af højst 500 siddende tilskuere med 1 meters afstand – med coronapas
* Museer - med coronapas
* Biblioteker – med coronapas
* Indendørs idræt i organiseret regi for børn og unge under 18 år - uden coronapas
* Indendørs idræt i organiseret regi for personer over 70 i grupper af højst 10 personer – med coronapas
* Mere fremmøde for elever og studerende.

Aftalen om udmøntning af genåbning pr. 21. april er vedhæftet.

**Samtalebænke -Tilskud fra Vallensbæk Kommune**

Som I sikkert har bemærket, så er der blevet opstillet to bænke. De er indkøbt for det tilskud, som vi fik i 2020. Men af forskellige årsager har vi først kunnet få dem leveret nu. De er malet og klar til brug.

Havemøbler er stillet frem og frisket op, så nu er vi klar til sol og sommer.

**Planter og blomster**

Blomsterkasser er blevet klargjort og snart er alt grønt og blomstrende.

**Tid til blomster**

Læs meget mere på side 3

**Velkommen til.....**

Jannie og Ole Nielsen er de nye beboere i 3 C 2.2. De overtager lejligheden pr. 1. maj.

**Næste nyhedsbrev**

Med næste nyhedsbrev følger referat fra møde i afdelingsbestyrelsen ligesom vi vil redegøre for genåbningens betydning for brug af fælleslokale m.m.

Mange gode hilsner til alle - pas godt på hinanden

Vallensbæk Stationstorv - Vallensbæk Senior Park

Peder

**Tid til blomster**



Har I set, at kommunen efterlyser bidrag til et kunstværk med titlen ”Tid til Blomster”. Bidrag i form at hæklede eller strikkede blomster, som Sofie Hemmert-Lund og Mia Kuch Svenningsen vil sætte sammen til et kunstværk i Vallensbæk.

Vores håndarbejdsgruppe har ligget stille i lang tid, men nu kan vi sammen og hver for sig arbejde på dette fælles projekt.

Efter vores fællesprojekt med sengetæpper, har enkelte efterspurgt, hvad næste projekt skulle være. Det kan være dette blomsterprojekt, vi tilslutter os.

Det er ikke kun en opfordring til ”Håndarbejdsgruppen”, men alle der vil være med i et sådant fællesprojekt.

Vi har indtil 10. August for aflevering af vores blomster, og vi kan da håbe på, at vi også kommer til at mødes i fællesskab om projektet.

Har du ikke garnrester til dette, tilbyder kommunen, at du kan hente en lille pose garn og en hæklenål i receptionen på Rådhuset.

Du kan læse mere om projektet i VallensbækNU, og finde inspiration, ideer og opskrifter på [www.pinterest.dk](http://www.pinterest.dk)

Hilsen Marianne

